રાધનપુર : રાધનપુર તાલુકાના દેવ ગામે શનિવારે ભાદરવા સુદ છઠના દિવસે હિમજા માતાજીનો જન્મદિન હોઈ મંદિરમાં નવચંડી યજ્ઞનું આયોજન કર્યું હતું. મંદિરના પૂજારી મૌલિકભાઈ ત્રિવેદીના જણાવ્યા મુજબ આજના દિવસે મા હિમજાનું પ્રાગટ્ય થયું હતું. હિમજા એટલે હિમાલય તનયા(દીકરી) વર્ષોની પરંપરા મુજબ માં હિમજાના આદ્યસ્થાન એટલે કે દેવ ગામે હિમજા માતાજીના મંદિરે નવચંડી યજ્ઞ અને માતાજીને વિશેષ શૃંગાર કરાય છે.